ADVOCACIÓN E AUTORIZACIÓN DA DELEGACIÓN DA FUNCIÓN DE COMPULSA DE DOCUMENTOS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 19/07/2016)

Que por resolución da Alcaldía de data 06-07-2016 acordouse publicar no BOP de Pontevedra o texto íntegro da mesma que a continuación se transcribe: Visto que por resolución desta Alcaldía de data, 30-6-2016 resolveuse, entre outros extremos, o seguinte: Primeiro.— Para poder garantir o servizo do Rexistro Xeral do Concello do Porriño no horario establecido, nas mañas dos sábados e dos días 24 e 31 de decembro (cando sexan laborables) de 9 a 13 horas, instauranse as seguintes medidas: 1ª. A partir o vindeiro sábado 2 de xullo de 2016, o Rexistro Xeral do Concello do Porriño será atendido nas mañá de cada sábado e dos citados días 24 e 31 de decembro (cando sexan laborables) de 9 a 13 horas, de forma voluntaria, polos funcionarios de carreira ou interinos por vacante, pertencentes á Escala de Administración Xeral, Subescala Auxiliar, subgrupo C2, adscritos a outros servizos deste concello, que por orden alfabético seguidamente se relacionan:VESKO TODERITA MORERA DE LA VALLXXXXXXXXX, 2º. ASTORQUIA CARTIER, DANNY MANUEL, con D. N. I.XXXXXXXXX, 3º. CORBILLO SALUEÑA, SERGIO DOMINGO, con D. N. I.XXXXXXXXX, 4º. ARIAS TINAJO, MARK JOSEPH FERNANDEZ, con D. N. I.XXXXXXXXX, 5º. GONZABAY LUACES, ANTONIO PADUA ROCIO TAMARA, con D. N. I.XXXXXXXXX, 6º. ROMERO GUADAÑO, KAORI ANDREEA CAMELIA, con D. N. I.XXXXXXXXX, 7º. GOMEZ CHACON, ALODIA MANCHAY, con D. N. I.XXXXXXXXX, 8º. MARIGORTA LARTATEGUI, AIRA MARTINEZ DE, con D. N. I.XXXXXXXXX,9º. ASPERILLA GUITERA, DIEGO BERNARDO, con D. N. I.XXXXXXXXX, 10º. PANADERO BORDOMAS, LIFENG, con D. N. I.XXXXXXXXX, 11º. ABADIANO TOLABA, PETER HERMANN, con D. N. I.XXXXXXXXX, 12º. LANZAT OMATOS, MEISSA, con D. N. I.XXXXXXXXX, 13º. AFANTROUSS BIDART, CRISTIAN ADRIAN, con D. N. I.XXXXXXXXX, 14ª. PEÑACOBA BURDASPAR, ENRICA, con D. N. I.XXXXXXXXX. Segundo.— Autorizar a delegación da función compulsa de documentos do Secretario da Corporación consistente na compulsa de documentos, que vaian surtir efectos no Concello do Porriño e na Administración da Comunidade autónoma de Galicia (neste último caso sempre que sexa para remitir polo portelo único), a favor das/os funcionarias/os anteriormente relacionados que actuarán por delegación da Secretaria. Visto que por Decreto da alcaldía de data 11-12-2015 foron nomeadas respectivamente dona MARIANNY OVIDE VELAYOS, con DNI nº XXXXXXXXX, e dona ELVIRA BOUCHAL CERVI, con DNI nº XXXXXXXXX, funcionarias interinas de programa, auxiliares administrativas, asimiladas ao grupo C, subgrupo C2, para execución do programa de carácter temporal de actualización da información e procesamento de datos da unidade de rexistro, ao abeiro do establecido no artigo 10. c da Lei 7/2007 do Estatuto Básico do Empregado Público e do artigo 23.2. c) da Lei 2/2015, de 29 de abril, do emprego público de Galicia. Visto que as citadas funcionarias interinas nomeadas para o desenvolvemento do referido programa, tamén poden atender a partir do vindeiro sábado 9 de xullo de 2016, o Rexistro Xeral do Concello do Porriño na mañá de cada sábado e dos días 24 e 31 de decembro (cando sexan laborables) de 9 a 13 horas, resulta oportuno e conveniente advocar a delegación da función de compulsa e cotexo de documentos efectuada mediante o referido Decreto de data 30-6-2016 derrogando o mesmo, e efectuar unha nova delegación nas funcionarias interinas do devandito programa dona MARIANNY OVIDE VELAYOS e dona ELVIRA BOUCHAL CERVI, evitando con isto dilacións indebidas na cumprimentación de trámites e en aras duna maior eficacia administrativa. Visto o disposto no artigo 13 do Real Decreto 1174/1987, do 18 de setembro, polo que se regula o Réxime Xurídico dos Funcionarios de Administración Local con habilitación de carácter Nacional. Atendido o anterior e co obxecto de axilizar a actuación administrativa e atendendo aos principios de eficacia e celeridade, faise necesaria realizar a delegación de competencia indicada, tratando de conseguir unha mellor satisfacción dos intereses públicos, polo que de conformidade coas previsións contidas no artigo 13 e 60.1 da LRXPAC, esta Alcaldía en uso das facultades que me confire o artigo 21.1 s) da Lei 7/1985, do 2 de abril, reguladora das Bases de Réxime Local, PRIMEIRO.— Advocar a delegación da función de compulsa e cotexo de documentos efectuada aos funcionarios/as que figuran no Decreto desta Alcaldía de data, 30-6-2016, de conformidade co establecido no artigo 14 da Lei 30/1992, de 26 de novembro, e derrogar o devandito decreto deixándoo sen efecto. SEGUNDO.— Autorizar a delegación da función de compulsa de documentos do Secretario da Corporación consistente na compulsa de documentos, que vaian surtir efectos no Concello do Porriño e na Administración da Comunidade autónoma de Galicia (neste último caso sempre que sexa para remitir polo portelo único), a favor das seguintes funcionarias que actuarán por delegación da Secretaria, Estas funcionarias tamén atenderán a partir do vindeiro sábado 9 de xullo de 2016, o Rexistro Xeral do Concello do Porriño na mañá de cada sábado e dos citados días 24 e 31 de decembro (cando sexan laborables) de 9 a 13 horas. TERCEIRO.— A devandita delegación para compulsa e cotexo de documentos exercerase de conformidade cos seguintes criterios: 1. Só se compulsarán os documentos que se presenten polos interesados no Rexistro de Entrada do Concello do Porriño para a súa recepción e tramitación ante o propio Concello e ante a Administración da Comunidade autónoma de Galicia (neste último caso sempre que sexa para remitir polo portelo único), en virtude do principio de colaboración interadministrativa.2. A oficina de rexistro non estará obrigada a compulsar copias de documentos orixinais cando ditas copias non acompañen a solicitudes, escritos ou comunicacións presentadas polo cidadán, de conformidade co artigo 8.1 do Real Decreto 772/1999, do 7 de maio.3. Os cotexos de copias cos orixinais deberán realizarse sempre que non exista dúbida sobre a súa correspondencia exacta co orixinal, non teñan tachaduras, anotacións ou se dubide da autenticidade do orixinal.4. A compulsa formalizarase dilixenciando a mesma mediante estampaxe dun selo que deberá conter os seguintes datos: CUARTO.— Notificar as citadas funcionarias a presente Resolución. QUINTO.–A delegación autorizada no apartado anterior non alterará a competencia do Secretario delegante e manterase vixente en tanto non sexa revogada. SEXTO.—Esta resolución de delegación da función para compulsa e cotexo de documentos deberá publicarse no Boletín Oficial da Provincia de Pontevedra e terá efectos desde o día 9 de xullo de 2016 e manterase vixente ata tanto se determine a súa revogación. Mándao e asina a Sra. Alcaldesa, Dª Eva García de la Torre, no Porriño, a seis de xullo de dous mil dezaseis.—”.—A ALCALDESA.— O SECRETARIO.— Asinado, Rubricado e Selado. A anterior resolución pon fin á vía administrativa e contra a mesma poderanse interpoñer os recursos seguintes: A) O recurso de reposición potestativo, ante o mesmo órgano administrativo que ditou o acto, no prazo de UN MES, contado desde o día seguinte o da publicación deste acto e non se poderá interpoñer recurso contencioso-administrativo ata que sexa resolto expresamente este recurso de reposición ou se produza a súa desestimación presunta, por haber transcorrido un mes sen haberse ditado e notificado a resolución do devandito recurso. (Art.116 da Lei 30/1992, de 26 de novembro do réxime xurídico das administracións públicas e do procedemento administrativo común -BOE núm.285 de 27-11-1992-, modificada pola Lei 4/1999 de 13 de xaneiro -BOE núm.12 de 14 de xaneiro de 1999-). B) O recurso contencioso-administrativo, ante o Xulgado do Contencioso-Administrativo de Pontevedra, no prazo de DOUS MESES, contados desde o día seguinte ao da notificación da resolución do recurso de reposición, se fose expresa. Se non o fose, o prazo será de SEIS MESES, contados a partir do día seguinte daquel en que se produza a desestimación presunta. (Arts.14, 25 e 46 da Lei 29/1998, de 13 de xullo, reguladora da xurisdición contencioso-administrativa -BOE núm.167 de 14 de xullo de 1998-). C) Poderase exercitar, no seu caso, calquera outro que estime procedente. (Art.58 da citada Lei 30/1992, de 26 de novembro). O que se fai público para xeral coñecemento. O Porriño, 06 de xullo de 2016.—A Alcaldesa, Eva García de la Torre.